Budapest Főváros XIV. Kerület Zugló Önkormányzata
Polgármester



Tisztelt Képviselő-testület!

Tárgy:  a 123-194/2020. számú, „a Budapest Főváros XIV. Kerület Zugló Önkormányzata és a Zuglói Városgazdálkodási Közszolgáltató Zártkörűen Működő Részvénytársaság között Megvalósítási Keretszerződés megkötésére” tárgyban benyújtott előterjesztés kiegészítése

I. Előzmények_______________________________________________________________

A tárgyi előterjesztéshez 1. sz. alatt mellékelt Megvalósítási Keretszerződés 2.20. pontja a következőre módosul:

„2.20. A Megbízott köteles a Feladat elvégzéséhez a jelen Megvalósítási Keretszerződésre fordított közvetlen saját teljesítményét munkavállalókra bontva nyilván tartani, figyelemmel arra a követelményre, hogy a Feladatra elszámolt Lebonyolítói díj számításának a Megbízott más közfeladat-ellátási és közszolgáltatási feladataitól el kell különülnie, elkerülve ugyanazon tevékenység többszöri megfizetését, vagy a kereszt-finanszírozást.”

A döntési javaslat kiegészül a képviselő testület szervezeti és működési szabályzatának (a továbbiakban: SZMSZ) polgármesteri átruházott hatáskörök kiegészítésével. Egyrészt – összhangban az előterjesztett dokumentumokkal – a Megvalósítási Keretszerződés alapján szükségessé váló Eseti Megállapodások megkötését, valamint – megismételve a 7/2020. (III. 31.) önkormányzati rendelet vonatkozó rendelkezését – a beruházási/felújítási engedélyokiratok és tervezési célokmányok jóváhagyását szerepelteti a polgármester részére átruházott hatáskörök között.

Kérem, hogy annak tudomásulvételével, hogy a Megvalósítási Keretszerződés 2.20. pontja a fentiek szerint módosul, a szintén a fentiek szerinti körben az SZMSZ 7. sz. mellékletét kiegészítő rendeletet megalkotni szíveskedjen.

II. Vélemények______________________________________________________________

Jogi Osztály véleménye: Jogi szempontból észrevételt nem tesz.
Gazdasági Osztály véleménye: egyetért.
Főmérnökség véleménye: egyetért.


A döntési javaslat kiegészül a következőkkel:


A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján – figyelemmel a veszélyhelyzet kihirdetéséről szóló 40/2020. (III.11.) Kormányrendeletre - Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester elfogadja az előterjesztés 3. számú mellékletét képező, a képviselő-testület szervezeti és működési szabályzatáról szóló rendelet módosításáról szóló …../2020. (… …) önkormányzati rendeletét.

A rendeletalkotás a Magyarország helyi önkormányzatairól szóló 2011. évi CLXXXIX. törvény 50. §-a és a 42. § 1. pontja alapján minősített szótöbbséget igényel.


Budapest, 2020. április 27.

						Horváth Csaba
polgármester
							

Az új melléklet: 
3. melléklet: önkormányzati rendelet tervezete és annak indokolása

[bookmark: _GoBack]A melléklet a www.govcenter.hu felületen elérhető.

Az előterjesztést készítette: 

				dr. Tiba Zsolt jegyző
				dr. Paál-Kővári Kornélia kamarai jogtanácsos (Jogi Osztály)



3. sz. melléklet

Budapest Főváros XIV. Kerület Zugló Önkormányzat Képviselő-testülete …./2020. (…..)  önkormányzati rendelete a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló
15/2019 (XI. 7.) önkormányzati rendelet módosításáról

Budapest Főváros XIV. Kerület Zugló Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói körében, a Magyarország helyi önkormányzatairól szóló 2011. évi CLXXXIX. törvény 25.§-ban kapott felhatalmazás alapján, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. tv. 46. § (4) bekezdésére és a veszélyhelyzet kihirdetéséről szóló 40/2020. (III.11.) Kormányrendelet 1. §-a rendelkezésére is figyelemmel, a következőket rendeli el:

1.§

A Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI.7.) önkormányzati rendelet 7. számú melléklet II. pontja az alábbi szövegrésszel egészül ki:

	1.69. megköti a Zuglói Városgazdálkodási Közszolgáltató Zártkörűen Működő Részvénytársasággal a Megvalósítási Keretszerződésen alapuló Eseti Megállapodásokat
	

	1.70. jóváhagyja a beruházási/felújítási engedélyokiratot
	Budapest Főváros XIV. Kerület Képviselő-testületének 7/2020. (III. 31.) önkormányzati rendelete
az önkormányzati beruházások és felújítások engedélyokiratáról 5.§ (1) bekezdés

	1.71. jóváhagyja a tervezési célokmányt
	Budapest Főváros XIV. Kerület Képviselő-testületének 7/2020. (III. 31.) önkormányzati rendelete
az önkormányzati beruházások és felújítások engedélyokiratáról 5.§ (1) bekezdés




2.§

Záró rendelkezések

E rendelet a kihirdetését követő napon lép hatályba, s az azt követő napon hatályát veszti.


Horváth Csaba					dr. Tiba Zsolt
 polgármester						      jegyző


Általános indokolás


A Zuglói Városgazdálkodási Közszolgáltató Zrt. és Budapest Főváros XIV. Kerület Zugló Önkormányzata között létrejött Megvalósítási Keretszerződés alapján szükséges az egyes projektek megvalósítására irányuló Eseti Megállapodás megkötése, amelyre vonatkozóan a képviselő-testület szervezeti és működési szabályzata rendelkezést nem tartalmazott.
Nem tartalmazta továbbá a beruházási/felújítási engedélyokiratok és tervezési célokmányok polgármester által történő jóváhagyását, amit Budapest Főváros XIV. Kerület Képviselő-testületének az önkormányzati beruházások és felújítások engedélyokiratáról szóló 7/2020. (III. 31.) önkormányzati rendelete utal a polgármester hatáskörébe.

A rendeletet a képviselő testület a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. tv. 46. § (4) bekezdésére és a veszélyhelyzet kihirdetéséről szóló 40/2020. (III.11.) Kormányrendelet 1. §-a rendelkezésére figyelemmel alkotja meg.

Részletes indokolás


Az 1.§-hoz

A javaslat beemeli a polgármesterre átruházott önkormányzati feladatok közé a Zuglói Városgazdálkodási Közszolgáltató Zrt. és Budapest Főváros XIV. Kerület Zugló Önkormányzata között létrejött Megvalósítási Keretszerződésen alapuló Eseti Megállapodások megkötését, valamint a beruházási/felújítási engedélyokiratok és tervezési célokmányok jóváhagyását.

Záró rendelkezések

A 2.§-hoz

A rendelet szabályozza a hatálybalépés és a hatályvesztés időpontját.

